Сургуулийн захирлын зөвлөлийн 20 ... оны ... дугаар

сарын ...-ны өдрийн хурлаар хэлэлцэж шинэчлэн батлав

**ДАРХАН-УУЛ АЙМАГ ДАХЬ УУЛ УУРХАЙ ЭРЧИМ ХҮЧНИЙ ПОЛИТЕХНИК КОЛЛЕЖИЙН СУРАЛЦАГЧИЙН ДҮРЭМ.**

 **Нэг. Нийтлэг үндэслэл**

* 1. Монгол улсын Боловсролын тухай хуулийн 45.1, 45.2 ,БСШУ Сайдын 2003 оны 451 тоот тушаалаар батлагдсан суралцагчийн үлгэрчилсэн дүрмийг үндэслэн энэхүү дүрмийг боловсруулав.
	2. Уул уурхай эрчим хүчний Политехник коллежийн суралцагч энэхүү дүрмийг дагаж мөрдөнө.
	3. Хичээл, хичээлээс гадуурх гүнзгийрүүлсэн болон мэргэжлийн сургалт, сонгон суралцах хичээл, дугуйлан, секцэд суралцаж авъяас чадвараа хөгжүүлнэ.
	4. Гэрийн даалгаварыг тогтмол гүйцэтгэж, бие даан суралцах арга барилаа тасралтгүй хөгжүүлэхийн тулд сургуулийн номын санд суралцагч бүр карт нээлгэн мэргэжлийн болон бусад сурах бичгийг бие даан судална.
	5. Гадаад хэл, компьютерийн зохих мэдлэгийг эзэмшихийн төлөө бүхий л бололцоогоо дайчлан суралцана.
	6. Сурах бичиг, ном дэвтэр, хичээлийн хэрэгсэл, сургалтын багаж тоног төхөөрөмжийг ариг гамтай эдэлж хайрлан хамгаална.
	7. Багшаас тавьсан шаардлага өгсөн үүрэг даалгаварыг цаг хугацаанд нь биелүүлж, багш шавийн харилцааг хүндэтгэн дээдэлнэ.
	8. Эцэг эх, ах эгч, ахмад хүмүүсийн үг, сургамжийг дагаж мөрдөх ба найз нөхөд, дүү нартаа зөв үлгэр дууриал үзүүлнэ.
	9. Үндэсний болон хүн төрөлхтний дэвшилтэт ёс заншил, соёлын үнэт зүйлийг хайрлан хамгаална.
	10. Биеийн тамир спортоор тогтмол хичээллэж эрүүл аж төрөх ёсыг эрхэмлэнэ.
	11. Хүрээлэн буй байгаль, түүний баялаг, гэр орны болон нийтийн эзэмшлийн эд хөрөнгийг хайрлан хамгаалж арвижуулахын төлөө чармайна.
	12. Гудамж талбай сургууль, олон нийтийн газарт бусадтай зөв харьцаж,нийгмийн хэв журмыг сахин биелүүлнэ.
	13. Согтууруулах ундаа, мансууруулах бодис хэрэглэх, тамхи татах, бүдүүлэг үг хараал хэлэх, бусдыг заналхийлэх, залилах, хуурч мэхлэх зэрэг нийгмийн сөрөг үзэгдлийг жигшинэ.
	14. Үйлдвэрлэлийн дадлагын үед аж ахуйн нэгж байгууллагын дотоод журам, хөдөлмөр хамгаалал, аюулгүй ажиллагааны дүрмийг сахин биелүүлнэ.

**Хоёр. Сурч амьдрах орчиндоо мөрдөх дэг.**

2.1.Суралцагчийн хичээлд ирэхдээ баримтлах дэг:

* + 1. Суралцагч нь өглөөний 07.50 минутыг сургалт-хүмүүжлийн ажлын эхлэл болгон уг цагаас хойш ирсэн сурагчдыг хоцорсонд тооцох ба 10 минутаас дээш хугацаатай хоцорсон тохиолдолд шалтгааныг харгалзан тасалсан эсэхийг тогтооно.
		2. Хичээлд ирэхдээ цэвэр үзэмжтэй хувцаслаж тухайн өдрийн хичээлийн бэлтгэлийг бүрэн хангаж ирсэн байх.
		3. Хичээлийн хонх дуугарахаас 5 минутын өмнө хичээллэх анги танхимдаа орж суудлаа эзэлнэ.
		4. Суралцагч ямар нэгэн шалтгаанаар ирж чадаагүй бол шалтгаанаа АУБ-д мэдээлж, шаардлагатай магадлагааг ирүүлнэ. Багш байхгүй тохиолдолд тэнхимийн арга зүйчид мэдэгдэнэ.
		5. Хүндэтгэн үзэх шалтгаантай тохиолдолд суралцагчдад тухайн өдрийн хичээлийн цагийн чөлөөг анги удирдсан багш болон тухайн хичээлийн багш, нэгээс дээш өдрийн чөлөөг холбогдох өргөдөл, багшийн магадлалагааг үндэслэн чөлөөг сургалтын албаны менежер олгож, ангийн багш чөлөөний хуудсыг авч журналд хавсаргах бөгөөд , дотуур байранд суудаг оюутаны чөлөөний хуудсыг дотуур байрны багшид нэг хувийг явуулна.

2.2. Суралцагчийн хичээл сургууль дээр баримтлах дэг

* + 1. Хүндэтгэх шалтгаанаар ээлжит хичээлд орох боломжгүй бол энэ тухайгаа сургуулийн дотоод журамд заасны дагуу холбогдох хүмүүст мэдэгдэн зөвшөөрөл авна. / 2.1.5 /
		2. Завсарлагааны дараа хичээлээс хожимдох, хичээлийн явцад ангиас гарах тохиолдолд хичээл зааж буй багшаас зөвшөөрөл авна.
		3. Хичээлд анхааралтай идэвхтэй оролцож, багш болон нөхөдтэйгээ хамтран ажиллах хичээлийн агуулгыг бүрэн эзэмшихийн төлөө чармайна.
		4. Сургуулийн болон ангийн эд хогшил, тоног төхөөрөмж, багаж хэрэгслийг зөв ариг гамтай хэрэглэнэ.
		5. Сургуулийн номын сангаас авсан ном сурах бичгийг ариг гамтай хэрэглэж хугацаанд нь буцааж өгнө.
		6. Өөрийн авъяас сонирхол, хэрэгцээнд тулгуурлан хичээлээс гадуурх дугуйлан, секцэнд суралцаж, сургуулийн захиргаа сурагчдын зөвлөлөөс зохиож байгаа ажилд идэвхитэй оролцоно.
		7. Үйлдвэр сургалт дадлага хийж байгаа байгууллага дээр тухайн байгууллагын дүрэм зааврыг чандлан биелүүлнэ.

2.3. Суралцагч нь сургуулийн анги танхим, коридорт дараах шаардлагыг биелүүлнэ.

Үүнд:

* Зохистой, боловсон харилцааг эрхэмлэх
* Цэвэрч нямбай байдлыг эрхэмлэх
* Эд хөрөнгийг хамгаалах, зөв ашиглах
* Өөр хоорондоо болон, багш, ажилтан, эцэг эх, зочидтой мэндэлдэг байх
* Сургуульд өндөр үнэтэй эд зүйлс авч ирэхгүй байх
* Үсээ гаж засалт хийлгэхгүй, сургалтанд саад болохгүй байлгахад анхаарах
* Ангийн жижүүр болон сургуулийн их цэвэрлэгээнд идэвх санаачилгатай оролцож байх
	1. Хичээл сургалтын үйл ажиллагааны үеэр хориглох зүйл.
		1. Хичээлийн үед болон бусад албан ажлын үед бохь зажлах, гар утсаар ярих, чихэвчээр хөгжим сонсох, гар комьпютер ашиглах зэрэг үйлдлүүдийг багшийн зөвшөөрөлгүйгээр хэрэглэхийг хориглоно.
		2. Хичээл сургалтын үед идэвхгүй суух, үймүүлэх, бусдын суралцах үйл ажиллагаанд ямар нэгэн саад учруулахыг хатуу хориглоно.
		3. Хичээл сургалт явагдаж байхад чухал шаардлагагүй бол бусдыг дуудах, хаалгаар шагайхыг  хориглоно.
		4. Өөртөө болон бусдын аюулгүй байдалд нөлөөлөх элдэв зүйл, авч явахыг хориглоно.
		5. Суралцагч нь хаана ч явсан тамхи татах, согтууруулах ундааны зүйл хэрэглэхийг хатуу хориглоно.
		6. Сургуулийн хана, туурга, ширээ сандал зэрэг эд аж ахуйн зүйл дээр элдэв зүйл эрээчих, бичих, зурах болон сургуулийн эд хөрөнгөнд зүй бусаар хандахыг хориглоно.

2.5.Суралцагчийн гэртээ баримтлах дүрэм:

* + 1. Даалгаврыг чанартай хийж, бие даан суралцах арга барилаа тасралтгүй хөгжүүлнэ.
		2. Сургууль багшаас эцэг эхэд хандсан буюу эцэг эхээс сургуульд хандсан асуудлыг зөв шуурхай танилцуулна.
		3. Суралцагчийн гудамж талбай, олон нийтийн газар баримтлах дэг:
		4. Гудамж талбай олон нийтийн газарт хууль ёсыг хүндэтгэн биелүүлж нийгмийн хэв журмыг чанд сахина.
		5. Хараал хэлэх, хуурч мэхлэх, бусдын юмыг зөвшөөрөлгүй авахыг цээрлэнэ.
		6. Гудамжинд замын хөдөлгөөний дүрмийг баримтлан нийтийн тээврийн хэрэгслээр соёлтой үйлчлүүлнэ.

**Гурав. Хариуцлага**

* 1. Сургуулийн дэг, цаг ашиглалтын журмыг зөрчсөн сурагчдад дараах шатлалаар хариуцлага тооцно.
* Эхний удаа өөрт нь сануулах арга хэмжээг авна
* Дараагийн удаа ангийн хурлаар оруулж, протоколд тэмдэглэнэ
* Зөрчил дахин давтагдвал эцэг эхэд нь мэдэгдэж, сануулах арга хэмжээ авна.
* Удаа дараалан зөрчил давтагдвал эцэг эх, асран хамгаалагчийн хамт захирлын дэргэдэх зөвлөлийн хурлаар хэлэлцэн шийдвэрлэнэ.
	1. Суралцагчид нь хичээлийн 1 ба 2-р хагас жилийн үнэлгээгээр хангалтгүй үнэлгээтэй суралцсан тохиолдолд захирлын тушаалаар томилогдсон ажлын хэсэг хангалтгүй суралцсан шалтгааныг нарийвчлан судалж, дүгнэлт гарган захирлын зөвлөлд танилцуулан шийдвэр гаргуулна.
	2. Хичээл сургалтын талаар багшийн тавьсан шаардлагыг удаа дараалан биелүүлээгүй, бусдын суралцах үйл ажиллагаанд саад учруулж буй болон хүмүүжил, ёс суртахууны ноцтой зөрчил гаргасан сурагчдыг тусгайлан хэлэлцэж холбогдох хууль, дүрэм, журмын дагуу шийдвэрлэнэ